Diari Oficial de la Generalitat Valenciana


Sumari del DOGV 8996, del 13-01-2021 (2021/106)

RESOLUCIÓ de 21 de desembre de 2020, del director general de l'Institut Valencià de Finances, de desistiment i arxivament del procediment en què es convoquen deu beques per a la realització de pràctiques professionals a l'Institut Valencià de Finances, durant els exercicis 2020 i 2021, convocades per Resolució de 16 de juny de 2020, del director general de l'Institut Valencià de Finances.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8996

Data del DOGV
:   13-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/106


Data del document
:   21-12-2020

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de desembre de 2020, del director general de l'Institut Valencià de Finances, de desistiment i arxivament del procediment en què es convoquen deu beques per a la realització de pràctiques professionals a l'Institut Valencià de Finances, durant els exercicis 2020 i 2021, convocades per Resolució de 16 de juny de 2020, del director general de l'Institut Valencià de Finances. [2021/106]  
  
Antecedents de fet  
I. L'11 de març de 2020, l'Organització Mundial de la Salut va elevar la situació d'emergència de salut pública generada per l'expansió del coronavirus Covid-19 a escala de pandèmia internacional. Aquesta expansió està generant una crisi sense precedents recents en la salut pública, que afecta a tots els sectors i individus. Les diferents administracions, organismes i institucions, nacionals i internacionals, han hagut d'adoptar mesures dràstiques i urgents per a la prevenció i lluita contra la pandèmia.  
Mitjançant Reial decret 463/2020, de 14 de març, es va declarar l'estat d'alarma per a la gestió de la situació de crisi sanitària ocasionada per la Covid-19, dins de les mesures previstes per a fer front a la situació ocasionada per l'extensió de la Covid-19. La declaració va afectar a tot el territori nacional per un període inicial de quinze dies naturals, que va ser objecte de sis pròrrogues autoritzades pel Congrés dels Diputats. En el Consell de Ministres, reunit el 28 d'abril, es va aprovar el Pla per a la transició cap a una nova normalitat o Pla de desescalada.  
  
Per Reial Decret llei 21/2020, de 9 de juny, de mesures urgents de prevenció, contenció i coordinació per a fer front a la crisi sanitària ocasionada per la Covid-19 (Reial Decret llei 21/2020), es va determinar que en vista de l'avanç favorable en la contenció de la pandèmia, una vegada expirada la vigència de l'última pròrroga i superades totes les fases del procés de desescalada, quedaven sense efecte les mesures derivades de la declaració de l'estat d'alarma en tot el territori nacional, per la qual cosa el 20 de juny va ser l'últim dia en què l'estat d'alarma va estar vigent.  
II. En aquest context d'evolució favorable de la pandèmia, es va dictar la Resolució de 16 de juny de 2020, del director general de l'Institut Valencià de Finances (d'ara endavant, IVF), per la qual es convoquen deu beques per a la realització de pràctiques professionals en l'IVF, durant els exercicis 2020 i 2021.  
Es va iniciar el procediment, sent-hi aplicables les bases reguladores aprovades per l'Ordre 16/2019, de 27 de desembre, de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals en l'IVF.  
S'hi han dictat els acords següents per la comissió avaluadora:  
  
- Acord de 14 de setembre de 2020, en el qual es recollia la relació de sol·licitants admesos i exclosos amb la baremació inicial dels mèrits.  
  
- Acord de 2 d'octubre de 2020, en què es requereix a determinats aspirants perquè procediren a l'esmena.  
- Acord de 6 d'octubre de 2020, en el qual s'acordava un requeriment addicional respecte als sol·licitants de les beques per a la realització de pràctiques professionals en la Subdirecció Legal.  
- Acord de 21 d'octubre de 2020, en el qual es recollien les puntuacions obtingudes pels sol·licitants i el termini per a presentar al·legacions a aquests.  
- Acord de 19 de novembre, pel qual es resolen les al·legacions presentades.  
III. Atés l'empitjorament actual de la situació de la pandèmia, amb una incidència acumulada alta i amb una tendència ascendent important en la Comunitat Valenciana, es va dictar la Resolució de 24 d'octubre de 2020, de la consellera de Sanitat Universal i Salut Pública, per la qual s'acorden mesures addicionals excepcionals en la Comunitat Valenciana, com a conseqüència de la situació de crisi sanitària ocasionada per la Covid-19 (DOGV 24.10.2020). Resolució que va ser convalidada per Decret 14/2020, de 25 d'octubre, del president de la Generalitat (DOGV 25.10.2020).  
IV. Aquest increment de casos comú en tot l'Estat, va motivar la declaració d'un nou estat d'alarma per part del Govern de la Nació, a través del Reial decret 926/2020, de 25 d'octubre, pel qual es declara l'estat d'alarma per a contindre la propagació d'infeccions causades pel SARS-CoV-2. Estat d'alarma que s'ha prorrogat per Reial decret 956/2020, de 3 de novembre, des de les 00.00 hores del dia 9 de novembre de 2020 fins a les 00.00 hores del dia 9 de maig de 2021. En aquest context de major incidència i gravetat, es va veure imprescindible, a més de les mesures addicionals excepcionals adoptades, mantindre i extremar aquestes i la seua limitació per sectors, i, així, s'han seguit els criteris establits en el document «Actuacions de resposta coordinada per al control de la transmissió de la Covid-19», del Ministeri de Sanitat. I es va dictar la Resolució de 6 de novembre de 2020, de la consellera de Sanitat Universal i Salut Pública, per la qual s'acorden mesures addicionals extraordinàries en la Comunitat Valenciana, com a conseqüència de la situació de crisi sanitària ocasionada per la Covid-19 (DOGV 06.11.2020). Aquests mesures han sigut prorrogades i estan actualment en vigor les mesures adoptades per Resolució de 5 de desembre de 2020, de la consellera de Sanitat Universal i Salut Pública, per la qual s'acorden noves mesures addicionals en la Comunitat Valenciana, com a conseqüència de la situació de crisi sanitària ocasionada per la Covid-19 (DOGV 05.12.2020), així com les mesures adoptades per Decret 19/2020, de 5 de desembre, del president de la Generalitat, pel qual es prorroga la mesura de restricció d'entrada i eixida de persones del territori de la Comunitat Valenciana, adoptada en el Decret 15/2020, de 30 d'octubre, de mesures temporals i excepcionals a la Comunitat Valenciana, com a conseqüència de la situació de crisi sanitària ocasionada per la Covid-19, i a l'empara de la declaració de l'estat d'alarma, i prorrogada pels decrets 16/2020, de 5 de novembre, 17/2020, de 12 de novembre, i 18/2020, de 19 de novembre, del president de la Generalitat, i s'adopten noves mesures, que estan en vigor fins a les 23.59 h del 15 de gener de 2021 (DOGV 05.12.2020).  
  
La situació actual recomana mantindre les mesures restrictives i seguir els criteris establits en el document «Actuacions de resposta coordinada per al control de la transmissió de la Covid-19» del Ministeri de Sanitat. En aquest sentit l'informe d'epidemiologia de la Subdirecció General d'Epidemiologia, Vigilància de la Salut i Sanitat Ambiental, de data 3 de desembre de 2020, assenyala que a la Comunitat Valenciana la situació epidemiològica segueix en nivell de risc alt en la majoria dels seus departaments de Salut, per la qual cosa és necessari adoptar mesures no farmacològiques excepcionals i transitòries per a reduir l'impacte de la pandèmia i, amb això, evitar el desbordament del sistema sanitari. Els indicadors epidemiològics i de capacitat assistencial indiquen que ens trobem en un nivell de risc alt amb l'agreujant que la tendència dels indicadors de nivell de transmissió es manté de manera significativa. Per tot això es fa necessari continuar mantenint les mesures de prevenció i limitació per sectors, la qual cosa recomana i obliga a conservar les mesures preventives dictades per tal de protegir la salut i seguretat de la ciutadania. Així mateix, i per al període comprés entre el 23 de desembre de 2020 i el 6 de gener de 2021, tots dos inclusivament, seguint les indicacions de l'Acord pel qual es preveuen mesures de salut pública enfront de la Covid-19 per a la celebració de les festes nadalenques, adoptat pel Consell Interterritorial del Sistema Nacional de Salut, en reunió de 2 de desembre de 2020, s'han establit certes mesures i recomanacions.  
  
V. En aquest context de pandemia, el director general de l'IVF, en Resolució de 16 de març, va dictar norma relativa a les mesures a adoptar per a afrontar la pandèmia de la Covid-19; i va acordar, en el punt resolutiu I com a mesura de treball preferencial, el treball a distància des del domicili de cadascun dels treballadors, prestació del servei a distància que havia de realitzar-se conformement al que es disposa en la citada resolució, i a quantes instruccions es dictaren sobre aquest tema, i es va establir en el resolc IV el caràcter transitori de la mesura i la previsió de la seua adaptació en funció de les circumstàncies que afecten l'evolució de la pandèmia Covid-19, i es va establir que a l'efecte es dictaran les oportunes resolucions que la modifiquen.  
Atesa l'evolució de la pandèmia s'han dictat diferents resolucions pel director general de l'IVF, per les quals s'adoptaven una sèrie de mesures destinades a l'organització del personal i del treball en l'IVF per a la reincorporació a l'activitat presencial.  
Entre les mesures adoptades es trobava la creació de grups estables de treball, que acudirien al centre de treball en funció de l'evolució de la pandèmia (un de cada tres dies, un de cada dos dies, o dies alterns).  
  
Per Resolució de 25 d'octubre de 2020, el director general de l'IVF acorda l'establiment de torns de treball per als mesos de novembre i desembre i fixa cinc grups de treball estable de persones que acudiran un de cada cinc dies al centre de treball, en virtut de les competències que té atribuïdes pel que s'estableix en l'article 6.3.l del Decret 118/2018, de 3 d'agost, del Consell, pel qual s'aprova el Reglament d'organització i funcionament de l'IVF.  
  
VI. La realització de pràctiques professionals a l'IVF té un caràcter formatiu i està dirigida a l'especialització de totes aquelles persones que es troben en possessió d'una titulació universitària, que han finalitzat els seus estudis en data recent i tenen interés a iniciar-se en la tècnica i metodologia emprada a l'IVF en la prestació de serveis financers. Així, mitjançant la concessió d'aquestes beques, per a la realització de pràctiques professionals a l'IVF, es posen en connexió els coneixements adquirits pels beneficiaris i les línies de treball de l'IVF, amb l'objectiu d'afavorir l'adquisició de competències que els preparen per a l'exercici d'activitats professionals, faciliten la seua ocupabilitat i fomenten la seua capacitat d'emprenedoria. Tot això a través d'un programa de formació adequat i amb l'assignació d'una tutor/a a cadascun dels beneficiaris.  
Sobre aquest tema, l'article 14 de l'Ordre 16/2019, de 27 de desembre, de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals per l'IVF, preveu com a obligacions de l'entitat concedent:  
«(?)  
1. Proporcionar el suport necessari i facilitar la utilització dels mitjans, instruments i equips que resulten necessaris per a l'exercici normal de l'activitat objecte de la beca de pràctiques professionals.  
2. Designar un tutor o una tutora, que coordinarà i orientarà les activitats que han de realitzar les persones becades, assignarà les funcions a realitzar en el curs de les seues pràctiques, farà el seguiment i donarà el suport necessari, resoldrà els dubtes que puguen sorgir, i n'avaluarà l'aprofitament.  
3. Vetlar pel desenvolupament adequat del programa de formació.  
(?)»  
Obligacions que actualment l'IVF no pot complir atesa la situació de pandèmia i al fet que la prestació del servei es realitza pels seus empleats en la modalitat de teletreball en més d'un 50 % de la jornada setmanal de treball i en la seu de l'IVF en grups estables de treball, actualment un dia de cada cinc. Tot això impedeix que el beneficiari puga rebre un pla de formació adequat i el seguiment i suport del tutor assignat en la realització de les tasques encomanades.  
  
  
Fonaments de dret  
Primer. El director general de l'IVF, que ostenta les competències en la direcció i gestió ordinàries de les activitats de l'IVF, en virtut del que s'estableix en l'article 6.3 d i x del Decret 118/2018, de 3 d'agost, del Consell, pel qual s'aprova el seu Reglament d'organització i funcionament, és el competent per a desistir per l'Administració del procediment iniciat per Resolució de 16 de juny de 2020, del director general de l'IVF, per la qual es convoquen deu beques per a la realització de pràctiques professionals en l'IVF, durant els exercicis 2020 i 2021.  
  
Segon. El desistiment per l'Administració en els procediments iniciats d'ofici està previst en l'article 93 de la Llei 39/2015, d'1 d'octubre, del procediment administratiu comú de les administracions públiques, i és necessària la seua motivació de conformitat amb el que s'estableix en l'article 35.1.g de l'esmentada llei, fet reconegut per la jurisprudència en sentències dictades pel Tribunal Suprem (sala contenciosa administrativa), sentència de 23 juny 1987 [RJ 1989\3655], i sentència de 6 febrer 1985 [RJ 1985\724].  
  
A l'efecte i atés allò exposat en l'antecedent de fet VI, es considera que la situació de pandèmia derivada de la Covid-19 i les mesures excepcionals adoptades, entre elles la prestació del servei pels empleats de l'IVF en la modalitat de teletreball, amb la creació de grups estables de treball que assisteixen al centre de treball menys del 50 % de la jornada de treball setmanal establida, actualment un de cada cinc dies de treball en virtut de la Resolució del director general de l'IVF, de 25 d'octubre de 2020, impedeixen el compliment de les obligacions establides per a l'entitat (IVF) en l'article 14 de l'Ordre 16/2019, de 27 de desembre, de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals per l'IVF, concretament el que es preveu en els seus apartats 1), 2) i 3).  
  
En virtut dels antecedents de fet i fonaments de dret exposats, resolc:  
  
Primer  
Desistir del procediment per a la selecció dels beneficiaris de les beques per a la realització de pràctiques professionals en l'IVF, convocat per Resolució de 16 de juny de 2020, del director general de l'IVF, per la qual es convoquen deu beques per a la realització de pràctiques professionals en l'Institut Valencià de Finances, durant els exercicis 2020 i 2021, en virtut de l'article 93 de la Llei 39/2015, d'1 d'octubre, del procediment administratiu comú de les administracions públiques, per les raons exposades, a les quals es fa remissió expressa, amb la qual cosa es té per finalitzat i s'acorda l'arxivament.  
  
Segon  
Publicar la present resolució de conformitat amb el que s'estableix a l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació; o bé, un recurs contenciós administratiu davant dels jutjats contenciosos administratius, en el termini de dos mesos comptats des de l'endemà de la notificació.  
  
Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'hi considere oportuna. Tot això, sense perjudici que els interessats puguen exercitar qualsevol altre que estimen oportú.  
  
València, 21 de desembre de 2020.- El director general de l'IVF: Manuel Illueca Muñoz.